Lekker lag vir die swakste natuurfoto’sPryse word gereeld uitgeloof vir die beste natuurfoto’s, maar daar is ŉ Facebook-blad wat slegs toegewyd is aan die swakste natuurfoto’s. Die foto’s is nie noodwendig swak geneem nie, maar dit is eerder foto’s wat presies op die verkeerde oomblik geneem is, of foto’s waar die dier nie sy beste “poot” na vore sit nie. Professionele en amateurfotograwe kan deel word van die groep en hul eie foto’s deel. Die fotograwe se sarkastiese byskrifte by die foto’s laat mens selfs wyer glimlag. “Die majestueuse berg-gasel.” “Die dag wat ek gaan skubaduik het op die Groot Koraalrif [in Australië] met my broer se GoPro en honderde foto’s geneem het van skilpaaie, die rif en anemoonvisse.” “Seldsame foto van die afkop kameelperde van Uganda.” “Die minder bekende afkop pikkewyn van die Falkland-eilande. Ek het 25 000 km gereis om dié skoot te kry.” “Ses reise na Afrika en ek het uiteindelik ŉ ystervark afgeneem …” “Hy kon nie net soos ŉ gewone eekhoring eet nie. Nee. Jerry moes dramaties wees.” “Die manjifieke geelbekwitreier in vlug … ek het ŉ uur gewag om ŉ skoot te kry van hierdie een in vlug … ek het geen berou nie, ek het dit perfek reggekry.” “Ner ner na ner na, jy kan my nie kry nie!” “Hoekom maak ŉ (Amerikaanse) eekhorinkie altyd hul oë toe wanneer mens ŉ foto van hulle wil neem?!?!?” “Ek wou al lankal ŉ Lewis-speg in vlug kry. Ek het uiteindelik reggekom.” “Die beligting was perfek.” “Ek dink ek weet hoe!” “As jy dink ŉ Skywalker is fiksie, kyk bietjie hier en may the force be with you.”